ZAPISNIK

s 38. sjednice Vijeća Gradske četvrti Črnomerec
održane 18. lipnja 2024.  (utorak) u 18:00 sati 
[bookmark: _GoBack]u Područnom uredu Črnomerec, Trg Francuske Republike 15, soba broj 30/I
                       
Nazočni članovi Vijeća Gradske četvrti Črnomerec: Arni Barišić, Mislav Barišić, Lidija Božić, Tomislav Domes, Ivan Filipović, Dubravko Kezić, Maja Kočiš, Petar Kriste, Jere Meić, Ljiljana Peršinec, Sandra Popara Vučetić i Zdenka Sviben
Nenazočni članovi Vijeća Gradske četvrti Črnomerec: 
Branko Ančić, Josip Jelić i Jelena Zenko Milović

Sjednicu otvara Jere Meić, predsjednik Vijeća Gradske četvrti Črnomerec. 
	Konstatira da je nazočno 12 od ukupno 15 članova Vijeća, čime su stečeni uvjeti za raspravu i pravovaljano odlučivanje te otvara 38. sjednicu VGČ. 

	Vijeće jednoglasno prihvaća tekst Zapisnika 37. sjednice Vijeća.  

Predsjednik predlaže dopunu dnevnog reda točkom: 

6. Zaključak o prijedlogu odluke o proglašenju komunalne infrastrukture u ulici Josipa Hanuša javnim dobrom u općoj uporabi – donosi se
Predsjednik tako dopunjen dnevni red 38. sjednice daje na usvajanje. 
Vijeće jednoglasno usvaja slijedeći 

		               D N E V N I  RED:
1. Prijedlog zaključka o izmjeni zaključka o osnivanju i imenovanju Vijeća za prevenciju Gradske četvrti Črnomerec 
2. Prijedlog zaključka o usvajanju Prijedloga izmjene Programa održavanja komunalne infrastrukture Gradske četvrti Črnomerec u 2024. 
3. Prijedlog zaključka o očitovanju na raspolaganje k.č. br. 2612/2 i 3431/2, obje k.o. Črnomerec 
4. Prijedlog zaključka o prenamjeni sredstava iz Plana potreba za aktivnostima, programima i projektima unapređenja kvalitete života građana Gradske četvrti Črnomerec u 2024. 
5. Donošenje mišljenja po članku 86. stavku 1. Statuta Grada Zagreba
         6.   Zaključak o prijedlogu odluke o proglašenju komunalne infrastrukture u ulici Josipa Hanuša
               javnim dobrom u općoj uporabi - donosi se
          7.  Informacije, pitanja i prijedlozi
 




Ad 1. Prijedlog zaključka o izmjeni zaključka o osnivanju i imenovanju Vijeća za prevenciju 
          Gradske četvrti Črnomerec  
Predsjednik informira nazočne o predmetu rasprave i odlučivanja.
Vijeće sa 8 glasova „za“, 1 glasom „protiv“ i 2 „suzdržana“ glasa donosi

ZAKLJUČAK
          o izmjeni zaključka o osnivanju i imenovanju 
       Vijeća za prevenciju Gradske četvrti Črnomerec

1. U Zaključku o osnivanju i imenovanju Vijeća za prevenciju Gradske četvrti Črnomerec točka 4. mijenja se i glasi:

"4. U Vijeće imenuju se:
-  za predsjednika: predsjednik Vijeća Gradske četvrti Črnomerec Jere Meić 
-  za zamjenika predsjednika: načelnik II. policijske postaje, Policijska uprava zagrebačka  -  za članove:
-  tri člana iz redova članova Vijeća Gradske četvrti Črnomerec:

1.    Zdenka Sviben      
2.    Arni Barišić
3.    Petar Kriste 
     -  dva člana iz redova udruga, vjerskih zajednica, uglednih pojedinca i članova zajednice i drugih djelatnika:

-    Božena Horvat Alajbegović (Hrvatski zavod za socijalni rad, Područni ured Črnomerec) 
-    Jelena Rakić Matić, dr.med.spec., (Dom zdravlja Zagreb Zapad)“

2.  Ovaj će Zaključak biti dostavljen Gradskom uredu za mjesnu samoupravu,  promet, civilnu zaštitu i sigurnost.

Ad 2. Prijedlog zaključka o usvajanju Prijedloga izmjene Programa održavanja komunalne
          infrastrukture Gradske četvrti Črnomerec u 2024.  
Predsjednik informira nazočne o predmetu rasprave i odlučivanja.
Vijeće sa 8 glasova“ za“ i 2 „protiv“ i 1 „suzdržanim“ glasom  donosi

Z A K LJ U Č A K
o usvajanju Prijedloga izmjene Programa održavanja komunalne infrastrukture na području Gradske četvrti Črnomerec u 2024.

1. Vijeće Gradske četvrti Črnomerec razmotrilo je i utvrdilo Prijedlog izmjene Programa održavanja komunalne infrastrukture Gradske četvrti Črnomerec u 2024., što ga je izradio Gradski ured za mjesnu samoupravu, promet, civilnu zaštitu i sigurnost.

2. Vijeće predlaže Gradskoj skupštini Grada Zagreba da razmotri Prijedlog i donese Izmjene Programa, u predloženom tekstu.

3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 3. Prijedlog zaključka o očitovanju na raspolaganje k.č. br. 2612/2 i 3431/2, obje k.o. Črnomerec  
/Vijećnik Tomislav Domes prisustvuje sjednici od 3. točke dnevnog reda./
Predsjednik informira nazočne o predmetu rasprave i odlučivanja.
Vijeće sa 11 glasova “ za“ i 1 „suzdržanim“ glasom donosi
   					
Z A K LJ U Č A K
      		      o očitovanju za raspolaganje k.č. 3431/2 k.o. Črnomerec 
                                        koja odgovara z.k.č. 725/2 k.o. Grad Zagreb  
       

1. Vijeće Gradske četvrti Črnomerec je razmotrilo je dopis sa prilozima koje je dostavio Gradski ured za upravljanje imovinom i stanovanje (VEZA: KLASA: 940-01/24-003/222, URBROJ: 251-11-23-1/003-24-3), a kojim se traži očitovanje o mogućnosti raspolaganja k.č. 3431/2 k.o. Črnomerec koja odgovara z.k.č. 725/2 k.o. Grad Zagreb u svrhu ishođenja lokacijske dozvole.

2. Vijeće je suglasno da se predmetna katastarska čestica ustupi na raspolaganje podnositelju zahtjeva budući da Vijeće za istu nema interesa niti predviđa privođenje namjeni u Planu komunalnih aktivnosti Gradske četvrti Črnomerec.

3. Ovaj Zaključak dostaviti će se Gradskom uredu za upravljanje imovinom i stanovanje i Gradskom uredu za mjesnu samoupravu, promet, civilnu zaštitu i sigurnost na daljnje postupanje.  

 
Ad 4. Prijedlog zaključka o prenamjeni sredstava iz Plana potreba za aktivnostima, programima i 
          projektima unapređenja kvalitete života građana Gradske četvrti Črnomerec u 2024.   
Predsjednik informira nazočne o predmetu rasprave i odlučivanja.
Vijeće jednoglasno donosi


      Z A K LJ U Č A K
o izmjeni Plana potreba za aktivnostima, programima i projektima unapređenja kvalitete života  građana
Gradske četvrti Črnomerec u 2024.

            Članak 1. 
U Planu potreba za aktivnostima, programima i projektima unapređenja kvalitete života građana Gradske četvrti Črnomerec u 2024. donesenom na 33. sjednici Vijeća, 30. siječnja 2024., članak 2. mijenja se i glasi:

      "Članak 2. 
Planirana sredstva iz članka 1. u Gradskoj četvrti, u ukupnom iznosu od 20.000,00 eura, raspoređuju se za sljedeće aktivnosti:	
	1. DRUŠTVENI ŽIVOT I KULTURA  

	Naziv aktivnosti 
	1. Provedba participativnog budžetiranja u gradskoj četvrti

	Opis aktivnosti  
	Provedba javnih tribina za stanovnike koji žive na području gradske četvrti te participativno planiranje dijela budžeta koji se odnosi na Plan komunalnih aktivnosti.

	Cilj(evi) aktivnosti 
	Uključivanje građana u odlučivanje o komunalnim pitanjima na području gradske četvrti te promocija i povećanje transparentnosti rada mjesne samouprave 

	Datum održavanja
	
Od travnja do prosinca 2024. godine

	Procijenjena vrijednost  
	                                                                                                                                                                              2.500,00 € 

	
	

	Naziv aktivnosti 
	2. Zapadno od Centra - festival susjedstva

	Opis aktivnosti  
	Festival povodom dana Črnomerca. Festival uključuje edukativne panel rasprave, predavanja, radionice i aktivnosti te program Centra za kulturu i film August Cesarec.
Festival traje od 21.9. do 29.9. 2024. i ovo je treće izdanje.

	Cilj(evi) aktivnosti 
	Uključivanje ljudi u život zajednice, podizanje svijesti o tome da smo svi dio zajednice i da u njoj funkcioniramo, edukacija o klimatskim, društvenim, urbanističkim, ekonomskim i ekološkim izazovima s kojima se susrećemo.

	Datum održavanja
	21.9. do 29.9. 2024.

	Procijenjena vrijednost  
	                                                                                                                                                                            16.180,00 € 

	Naziv aktivnosti 
	3. Obilježavanje Dana pobjede i domovinske zahvalnosti i Dana hrvatskih branitelja

	Opis aktivnosti  
	Polaganje cvjetnog aranžmana na prethodno dogovorenom mjestu.

	Cilj(evi) aktivnosti 
	Obilježavanje Dana pobjede i domovinske zahvalnosti i Dana hrvatskih branitelja.

	Datum održavanja
	5.8.2024.

	Procijenjena vrijednost  
	                                                                                                                                                                                    80,00 € 

	
	 

	Naziv aktivnosti 
	4. Obilježavanje Dana svih svetih

	Opis aktivnosti  
	Polaganje cvjetnog aranžmana na prethodno dogovorenom mjestu.

	Cilj(evi) aktivnosti 
	Obilježavanje Dana svih svetih.

	Datum održavanja
	1.11.2024.

	Procijenjena vrijednost  
	                                                                                                                                                                                  160,00 € 

	Naziv aktivnosti 
	5. Dan sjećanja na žrtve Domovinskog rata i Dan sjećanja na žrtvu Vukovara i Škabrnje

	Opis aktivnosti  
	Polaganje cvjetnog aranžmana na prethodno dogovorenom mjestu.

	Cilj(evi) aktivnosti 
	Dan sjećanja na žrtve Domovinskog rata i Dan sjećanja na žrtvu Vukovara i Škabrnje.

	Datum održavanja
	18.11.2024.

	Procijenjena vrijednost  
	                                                                                                                                                                                    80,00 € 

	 

	2. OČUVANJE OKOLIŠA I ODRŽIV RAZVOJ

	Naziv aktivnosti 
	Budi u toku!

	Opis aktivnosti  
	Podrška programu koji je financiran iz programa umjetnost i kultura u zajednici. Projekt izvode udruga Tristotrojka i Centar za kulturu i film August Cesarec. Program se sastoji od radionice izrade urbane opreme, panel rasprava o urbanim vodotocima, predavanjima o zagrebačkim potocima i zabavnog dijela programa. Vijeće GČ bi dalo podršku kroz podmirivanje troška privremenog priključka za struju.

	Cilj(evi) aktivnosti 
	Edukacija o ekološkim izazovima

	Datum održavanja
	9.3. i 16.3.

	Procijenjena vrijednost  
	                                                                                                                                                                              1.000,00 € 

	"



                                                          Članak 3. 
Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.	


Ad 5. Donošenje mišljenja po članku 86. stavku 1. Statuta Grada Zagreba
Predsjednik informira nazočne o predmetu rasprave i odlučivanja.
Vijeće sa 9 glasova “za“ i 3 „protiv“ i 1 „suzdržanim“ glasom donosi



Z A K L J U Č A K
o Prijedlogu godišnjeg izvještaja o izvršenju Proračuna Grada Zagreba za 2023., Izvještaju o provedbi Plana uravnoteženja proračuna Grada Zagreba za razdoblje od 2023. do 2025., izvješćima o izvršenju programa javnih potreba po djelatnostima, izvješćima o izvršenju programa radova i izvješćima o izvršenju programa financiranja udruga po područjima

1. Vijeće Gradske četvrti Črnomerec suglasno je s Prijedlogom godišnjem izvještaju o izvršenju Proračuna Grada Zagreba za 2023., Izvještaju o provedbi Plana uravnoteženja proračuna Grada Zagreba za razdoblje od 2023. do 2025., izvješćima o izvršenju programa javnih potreba po djelatnostima, izvješćima o izvršenju programa radova i izvješćima o izvršenju programa financiranja udruga po područjima.

2. Ovaj zaključak bit će upućen Stručnoj službi Gradske uprave.



Z A K L J U Č A K
o davanju mišljenja na Prijedlog odluke o izmjenama i dopunama Proračuna
Grada Zagreba za 2024. i projekcije za 2025. i 2026. godinu
i prijedlozi izmjena i dopuna programa

1. Vijeće Gradske četvrti Črnomerec suglasno je s Prijedlogom odluke o izmjenama i dopunama Proračuna Grada Zagreba za 2024. i projekcije za 2025. i 2026. godinu i prijedlozi izmjena i dopuna programa.

2. Ovaj zaključak bit će upućen Stručnoj službi Gradske uprave.


Ad 6. Zaključak o prijedlogu odluke o proglašenju komunalne infrastrukture u ulici Josipa Hanuša
          javnim dobrom u općoj uporabi 
Predsjednik informira nazočne o predmetu rasprave i odlučivanja.
Vijeće jednoglasno donosi

   					        Z A K LJ U Č A K
o prijedlogu i mogućnosti za proglašenjem k.č. 3555/1 k.o. Črnomerec,
između Ulice Matka Talovca i Ulice Josipa Hanuša,
javnim dobrom u općoj uporabi
       
1. Vijeće Gradske četvrti Črnomerec je raspravljalo je o prijedlogu i mogućnosti za proglašenjem k.č. 3555/1 k.o. Črnomerec, između Ulice Matka Talovca i Ulice Josipa Hanuša, javnim dobrom u općoj uporabi.

2. Vijeće je suglasno da se predmetna katastarska čestica, u vlasništvu Hrvatskih željeznica d.o.o. između Ulice Matka Talovca i Ulice Josipa Hanuša, razmotri za mogućnost proglašenja javnim dobrom u općoj uporabi.

3. Proglašenjem navedene čestice javnim dobrom mogla bi se olakšati i planirana gradnja podzemne garaže u sklopu javnog arhitektonskog-urbanističkog natječaja za uređenje Trga Franje Tuđmana i Trga Francuske Republike. Nadalje, ukoliko bi se podzemna garaža izgradila dijelom i ispod spomenute katastarske čestice, dobila bi se dva ulaza/izlaza iz garaže, u Ulici Josipa Hanuša i Ulici Matka Talovca, što bi značajno olakšalo nastavak vožnje prema istoku i zapadu grada.

4. Ovaj Zaključak dostaviti će se Gradskom uredu za upravljanje imovinom i stanovanje i Gradskom uredu za obnovu, izgradnju, prostorno uređenje, graditeljstvo i komunalne poslove.

Ad 7. Informacije, pitanja i prijedlozi
Nije bilo daljnjih pitanja i prijedloga.
  

Sjednica je završila u 18:35 sati.
		
Zapisnik sastavila: Roza Markoč
Zapisnik izradio: Mateo Peša


KLASA: 024-08/24-002/159
URBROJ: 251-13-11-3/006-24-2
Zagreb,  18. lipnja 2024. 
			                                                                                                                     



PREDSJEDNIK
        							     Vijeća Gradske četvrti Črnomerec

							                              Jere Meić   







 




VGČ Črnomerec, izvješće o glasanju 
38. sjednica, 18. lipnja 2024.

